**Druga gimnazija Varaždin**

Hallerova aleja 6a, VARAŽDIN

Tel: 042/330-844 fax: 330-842

e-mail: 2gimnvz@gmail.com

KLASA: 112-02/22-01/4

URBROJ: 2186-145-01-22-32

Varaždin, 31. listopada 2022.

 Na temelju članka 10. Pravilnika o načinu i postupku zapošljavanja u Drugoj gimnaziji Varaždin, a vezano uz raspisani natječaja (KLASA: 112-02/22-01/4;URBROJ: 2186-145-01-22-3) od 3. listopada 2022. **za zasnivanje radnog odnosa na radnom mjestu tajnika/ce - 1 izvršitelj, puno radno vrijeme, neodređeno vrijeme**, Povjerenstvo za procjenu i vrednovanje kandidata objavljuje

**OBAVIJEST**

**o području odnosno sadržaju i načinu vrednovanja kandidata,**

**te pravnim i drugim izvorima za pripremanje kandidata za vrednovanje**

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u Drugoj gimnaziji Varaždin, obavit će se provjera znanja, sposobnosti i vještine kandidata za rad na navedenim radnim mjestima.

Provjera se sastoji od dva dijela: pisane provjere kandidata (testiranja) i razgovora (intervjua) kandidata s Povjerenstvom.

Kandidati su obvezni pristupiti provjeri znanja i sposobnosti putem pisanog testiranja.

Ako kandidat ne pristupi testiranju, smatra se da je povukao prijavu na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta Povjerenstvo će podijeliti testove kandidatima.

Po zaprimanju testa kandidat je dužan upisati ime i prezime na za to označenom mjestu na testu.

Test se piše isključivo kemijskom olovkom.

 Za vrijeme testiranja **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i
* razgovarati sa s ostalim kandidatima.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju.

Smatra se da je kandidat na testiranju zadovoljio ako je dobio najmanje 5 bodova od ukupno 10 mogućih bodova.

Na razgovor (intervju) pozvat će se pet kandidata koji su ostvarili najviše bodova na testiranju.

Svi kandidati koje dijele 5. mjesto nakon provedenog testiranja pozvat će se na razgovor (intervju).

Povjerenstvo u razgovoru s kandidatom utvrđuje znanja, sposobnosti i vještine, interese, profesionalne ciljeve i motivaciju kandidata za rad u školi te rezultate ostvarene u njihovu dosadašnjem radu.

Rezultati intervjua vrednuju se od 0 do 10 bodova.

Smatra se da je kandidat zadovoljio na razgovoru (intervjuu) ako je dobio najmanje 5 bodova.

Ukupna ocjena je zbroj aritmetičke sredine ocjena svakog člana Povjerenstva.

Vrednovanje kandidata putem testiranja obavit će se najmanje 5 dana nakon objave područja, odnosno sadržaja i načina vrednovanja te pravnih i drugih izvora za pripremanje kandidata.

Poziv na testiranje Povjerenstvo će objaviti na mrežnoj stranici Škole <http://gimnazija-druga-vz.skole.hr/>

**Pravni i drugi izvori za pripremanje kandidata za testiranje su:**

1. Ustav RH (NN 56/90, 135/97, 08/98, 113/00, 124/00, 28/01, 41/01, 55/01, 76/10, 85/10 i 05/14)
2. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20)
3. Zakon o radu (NN 93/14, 127/17 i 98/19)
4. Zakon o općem upravnom postupku (NN 47/09, 110/21)
5. Temeljni kolektivni ugovor za službenike i namještenike u javnim službama (NN 56/22)
6. Kolektivni ugovor za zaposlenike u srednjoškolskim ustanovama (NN 51/18)
7. Uredba o uredskom poslovanju (NN 75/21)
8. Pravilnik o načinima, postupcima i elementima vrednovanja učenika u osnovnim i srednjim školama (NN 112/10, 82/19, 143/20, 100/21)

 9. Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u srednjoškolskoj ustanovi (NN 2/11)

 10. Tehnike komuniciranja 2, udžbenik za 4. razred za zanimanje poslovni/a tajnik/ca , Smiljka Bezić, Mira Šincek (Zagreb, Školska knjiga, 2009.)

 11. Statut Druge gimnazije Varaždin

 12. Hrvatski pravopis, Institut za hrvatski jezik i jezikoslovlje

Datum vrednovanja kandidata i popis kandidata koji će biti pozvani na vrednovanje putem **pisane provjere (testiranje**) bit će naknadno objavljeno.

 Povjerenstvo za procjenu i vrednovanje kandidata:

1. Zdravka Grđan, prof. – ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ksenija Podbrežnički, prof. – nastavnica hrvatskog jezika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 3. Marija Kašmo – tajnica

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_